**Novak Đoković** (kirillitsas Новак Ђоковић; sündinud 22. mail 1987 Belgradis) on Serbia tennisist.

Ta tõusis ATP edetabeli esikohale 4. juulil 2011. Kokku on ta ATP edetabeli esikohal olnud 223 nädalat.

Tema isa on Srđan ja ema Dijana. Novakil on ka kaks nooremat venda, Đorđe ja Marko. Novaki vanemad peavad oma kodulinnas restorani, mis on spetsialiseerunud *pizza* ja pannkookide valmistamisele.

Đoković hakkas tennist mängima nelja-aastaselt. 12-aastaselt astus ta Nikola Pilići Tenniseakadeemiasse Münchenis.

Novak resideerib Monte Carlos ja tema treeneriks on endine Slovakkia tennisemängija Marián Vajda.

2005
----

Esimest korda jõudis Đoković suure slämmi turniirile 2005 Austraalias ja kaotas kohe avaringis Marat Safinile (Venemaa) 0:6, 2:6, 1:6. Safin võitis selle turniiri.

Prantsusmaa lahtistel läbis oković avaringi koguni 6:0, 6:0, 6:3 võiduga, aga jättis teise ringi kohtumise 8. asetusega Guillermo Coria (Argentina) vastu pooleli seisul 6:4, 2:6, 2:3.

Wimbledonis jõudis Đoković esimest korda kolmandasse ringi. Sealjuures teises ringis võitis ta Guillermo García-Lópeze viies setis pärast kahe esimese kaotamist. Siis tuli 9. asetusega Sébastien Grosjeanilt vastu võtta kaotus 5:7, 4:6, 7:5, 4:6.

USA lahtistel jõudis Đoković samuti kolmandasse ringi, alistades teises ringis 22. asetusega Mario Ančić (Horvaatia) 3:6, 7:5, 7:6 (7:4), 6:3. Kolmandas ringis kaotas ta Fernando Verdascole (Hispaania) 1:6, 6:4, 7:6 (7:2), 4:6, 4:6.

2006
----

2006. aastal langes Đoković Austraalia lahtistel välja avaringis kaotusega Paul Goldsteinile (USA) 2:6, 6:1, 3:6, 2:6. See jäi ka viimaseks korraks, mil Đoković suure slämmi turniiril avaringis kaotas. Ka teises ringis on ta sestpeale kaotanud ainult ühe korra.

Prantsusmaa lahtistel jõudis Đoković esimest korda veerandfinaali. Ta alistas teises ringis 9. asetusega olümpiamedalisti Fernando Gonzáleze (Tšiili) 6:4, 6:1, 3:6, 4:6, 6:1, kolmandas ringis 23. asetusega Tommy Haasi (Saksamaa) 7:5, 6:1, 7:6 (7:4) ja neljandas ringis 25. asetusega Gaël Monfilsi (Prantsusmaa) 7:6 (7:5), 7:6 (7:5), 6:3. Veerandfinaalis kaotas ta Rafael Nadalile (Hispaania) 4:6, 4:6.

Selle aasta 17. juulil jõudis Đoković ATP turniiri finaali. Turniir toimus Hollandis Amersfoortis ja Đoković alistas olümpiavõitja Nicolás Massú (Tšiili) 7:6 (7:5), 6:4.

Wimbledonis jõudis Đoković neljandasse ringi. Ta sai Paul Goldsteinilt revanši 6:3, 6:2, 7:6 (7:3), siis võitis ta 11. asetusega Tommy Robredo (Hispaania) 7:6 (7:5), 6:2, 6:4 ja Mihhail Južnõi (Venemaa) 4:6, 6:2, 6:3, 6:3, enne kui kaotas 7. asetusega Mario Ančićle 4:6, 6:4, 6:4, 5:7, 3:6.

USA lahtistele oli Đoković esimest korda asetuse saanud, nimelt 20. asetuse. Teises ringis alistas ta raskes viiesetilises mängus Mardy Fishi (USA), aga kolmandas kaotas 15. asetusega endisele maailma esireketile Lleyton Hewittile (Austraalia) 3:6, 1:6, 2:6.

2007
----

2007. aastal oli Đoković Austraalia lahtistel 14. asetusega ja jõudis 4. ringi. Sealjuures alistas ta Nicols Mass 6:1, 6:1, 6:0 ja Feliciano Lópeze (Hispaania) 6:2, 7:5, 6:1, kuid kaotas Roger Federerile (Šveits) väga kindlalt 2:6, 5:7, 3:6.

Đoković sai Miamis läbi aegade noorimaks sportlaseks, kes võitnud ATP turniiri. Ta oli 19 aastat ja 10 kuud vana. Sealjuures alistas ta veerandfinaalis Rafael Nadali 6:3, 6:4, poolfinaalis Andy Murray (Suurbritannia) 6:1, 6:0 ja finaalis Guillermo Cañase (Argentina) 6:3, 6:2, 6:4.

Prantsusmaa lahtistel oli ta 6. asetusega ja jõudis poolfinaali, alistades 4. ringis Fernando Verdasco 6:3, 6:3, 7:6 (7:1). Poolfinaalis kaotas ta Rafael Nadalile 5:7, 4:6, 2:6.

Montréali turniiril sai ta kõige nooremaks sportlaseks läbi aegade, kes võitnud järjest maailma kolm esimest reketit: veerandfinaalis Andy Roddicki (USA) 7:6 (7:4), 6:4, poolfinaalis Rafael Nadali 7:5, 6:3 ja finaalis Roger Federeri 7:6 (7:2), 2:6, 7:6 (7:2).

Wimbledonis jõudis ta samuti poolfinaali. Teel sinna alistas ta 5 setis Nicolas Kieferi (Saksamaa) ja 4 setis Lleyton Hewitti ja veerandfinaalis 5 setis Marcos Baghdatise (Küpros), aga poolfinaali Nadali vastu pidi seisul 6:3, 1:6, 1:4 pooleli jätma.

USA lahtistel jõudis Đoković esimest korda finaali, alistades veerandfinaalis endise maailma esireketi Carlos Moya (Hispaania) 6:4, 7:6 (9:7), 6:1 ja poolfinaalis David Ferreri (Hispaania) 6:4, 6:4, 6:3. Finaalis kaotas ta Federerile 6:7 (4:7), 6:7 (2:7), 4:6.

2008
----

Đoković võitis 2008. aasta Austraalia lahtised meistrivõistlused. Ta alistas poolfinaalis Roger Federeri ja finaalis prantslase Jo-Wilfried Tsonga tulemusega 4:6, 6:4, 6:3, 7:6 (7:2).

2008. aasta suveolümpiamängudel võitis Đoković pronksmedali. Turniiri käigus alistas ta kolmandas ringis Mihhail Južnõi 7:6 (7:3), 6:3 ja veerandfinaalis Gaël Monfilsi 4:6, 6:1, 6:4, enne kui kaotas poolfinaalis Rafael Nadalile 4:6, 6:1, 4:6. Pronksimängus alistas ta James Blake'i (USA) 6:3, 7:6 (7:4). Paarismängus oli Đokovići partner Nenad Zimonjić ja nad said turniiril 2. asetuse, aga kaotasid avaringis tšehhidele 6:3, 0:6, 2:6. Ka 2012. aastal võitis ta Australian Openi, alistades Rafael Nadali.

Suure slämmi turniirid
----------------------

| Aasta | Austraalia | Prantsusmaa | Wimbledon | USA |
| --- | --- | --- | --- | --- |
| 2005 | 1. ring | 2. ring | 3. ring | 3. ring |
| 2006 | 1. ring | Veerandfinaal | 4. ring | 3. ring |
| 2007 | 4. ring | Poolfinaal | Poolfinaal | Finaal |
| 2008 | Võitja | Poolfinaal | 2. ring | Poolfinaal |
| 2009 | Veerandfinaal | 3. ring | Veerandfinaal | Poolfinaal |
| 2010 | Veerandfinaal | Veerandfinaal | Poolfinaal | Finaal |
| 2011 | Võitja | Poolfinaal | Võitja | Võitja |
| 2012 | Võitja | Finaal | Poolfinaal | Finaal |
| 2013 | Võitja | Poolfinaal | Finaal | Finaal |
| 2014 | Veerandfinaal | Finaal | Võitja | Poolfinaal |
| 2015 | Võitja | Finaal | Võitja | Võitja |
| 2016 | Võitja | Võitja | 3. ring | Finaal |
| 2017 | 1. ring | Veerandfinaal | Veerandfinaal | Ei osalenud |
| 2018 | 4. ring | Veerandfinaal | Võitja | Võitja |
| 2019 | Võitja | Poolfinaal | Võitja | Finaal |
| 2020 | Võitja | Finaal | ei toimunud | 4. ring (**\***) |
| 2021 | Võitja | Võitja | Võitja |  |

(**\***) Djokovic diskvalifitseeriti turniirilt 4. vooru ajal pärast seda, kui ta tabas kogemata reaametnikku palliga. Karistuseks kaotas ta kõik selle turniiri edetabelipunktid ja auhinnaraha, mis tavaliselt antakse mängijatele, kes jõuavad 4. vooru.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Novak Đoković** |

* Novak Đokovići koduleht

| * v
* r
Tennise esireketid üksikmängus |
| --- |
| ATP arvutiedetabel(kronoloogilises järjekorrasalates 23. augustist 1973) | 

* Rumeenia Ilie Năstase (40)
* Austraalia John Newcombe (8)
* Ameerika Ühendriigid Jimmy Connors (268)
* Rootsi Björn Borg (109)
* Ameerika Ühendriigid John McEnroe (170)
* TšehhoslovakkiaAmeerika Ühendriigid Ivan Lendl
* Rootsi Mats Wilander (20)
* Rootsi Stefan Edberg (72)
* Saksamaa Boris Becker (12)
* Ameerika Ühendriigid Jim Courier (58)
* Ameerika Ühendriigid Pete Sampras (286)
* Ameerika Ühendriigid Andre Agassi (101)
* Austria Thomas Muster (6)
* Tšiili Marcelo Ríos (6)
* Hispaania Carlos Moyá (2)
* Venemaa Jevgeni Kafelnikov (6)
* Austraalia Patrick Rafter (1)
* Venemaa Marat Safin (9)
* Brasiilia Gustavo Kuerten (43)
* Austraalia Lleyton Hewitt (80)
* Hispaania Juan Carlos Ferrero (8)
* Ameerika Ühendriigid Andy Roddick (13)
* Šveits Roger Federer (310)
* Hispaania Rafael Nadal (209)
* Serbia Novak Đoković (373)
* Suurbritannia Andy Murray (41)
* Venemaa Daniil Medvedev (16)
* Hispaania **Carlos Alcaraz** (29)

 |
| WTA arvutiedetabel(alates 3. novembrist 1975) | 

* Ameerika Ühendriigid Chris Evert (260)
* Austraalia Evonne Goolagong (2)
* Tšehhoslovakkia Ameerika Ühendriigid Martina Navrátilová (332)
* Ameerika Ühendriigid Tracy Austin (3)
* Saksamaa Steffi Graf (377)
* JugoslaaviaSerbia ja MontenegroAmeerika Ühendriigid Monica Seles (178)
* Hispaania Arantxa Sánchez Vicario (12)
* Šveits Martina Hingis (209)
* Ameerika Ühendriigid Lindsay Davenport (98)
* Ameerika Ühendriigid Jennifer Capriati (17)
* Ameerika Ühendriigid Venus Williams (11)
* Ameerika Ühendriigid Serena Williams (319)
* Belgia Kim Clijsters (20)
* Belgia Justine Henin (117)
* Prantsusmaa Amélie Mauresmo (39)
* Venemaa Marija Šarapova (21)
* Serbia Ana Ivanović (12)
* Serbia Jelena Janković (18)
* Venemaa Dinara Safina (26)
* Taani Caroline Wozniacki (71)
* Valgevene Viktoryja Azaranka (51)
* Saksamaa Angelique Kerber (34)
* Tšehhi Karolína Plíšková (8)
* Hispaania Garbiñe Muguruza (4)
* Rumeenia Simona Halep (64)
* Jaapan Naomi Ōsaka (25)
* Austraalia Ashleigh Barty (121)
* Poola **Iga Świątek** (68)

 |
| 
Sulgudes on esinumbriks oldud nädalate arv seisuga 17. juuli 2023. Jooksva edetabeli esinumber on paksus kirjas. |